Ustav Hondurasa
<s>Politički ustav Republike Honduras (španjolski: Constitución Política de la República de Honduras) je najviši pravni akt (ustav) u Hondurasu.</s><s>Ratificiran je i objavljen 20. siječnja 1982. godine u službenom glasilu, La Gaceta; stupanjem na snagu, Ustav iz 1982. godine postao je dvanaesti ustav Hondurasa od 1825. godine, kada je donesen prvi ustav.</s><s>Sastoji se od preambule i osam glava, koje reguliraju osnovno državno i društveno uređenje u zemlji.</s><s>Od 1984. do 2005. godine je mijenjan ukupno 26 puta, a Nacionalni kongres je u periodu od 1982. do 2005. godine objavio deset tumačenja dokumenta.</s>

<s>Godine 2009., ustav se našao u centru međunarodnog interesa usred ustavne krize koju je izazvao tadašnji predsjednik Manuel Zelaya, koji je želio mijenjati ustav.</s><s>Nedugo nakon izbijanja ustavne krize, vojska je svrgnula predsjednika Zelayju, kojega je naslijedio Roberto Micheletti.</s><s>Michelettijeva de facto vlada donijela je dekrete kojima je ukinula neke od temeljnih prava i sloboda, zbog čega je ustav Hondurasa naišao na oštre međunarodne kritike; bivši kostarikanski predsjednik Óscar Arias nazvao je, 2009. godine, honduraški ustav "najgorim na cijelom svijetu".</s>

<s>Vanjske veze 
 Constitución Vigente de Honduras , National Congress of Honduras
Honduran Constitution with 2005 reforms, Georgetown University Political Database of the Americas</s>

<s>Pravo u Hondurasu
Honduras
1982</s>

